Nives copiosae ferrivias, aeriportus et itinera impervia (ut in imagine adposita aspicis) in tota Britannia reddunt. Multae aeronaves ex Hithrovia et Gatuicia die Saturni non avolaverunt, pleraque tramina ferriviaria obsessa profecta non sunt, centeni autoraedarii apud Mamucium (*) in via M6 algentes pernoctaverunt. Similia ex Hibernia, Vallia, Scotia et tota Anglia referuntur. In aeriportibus Germaniae, Galliae, Helvetiae, Daniae, Bataviae et Belgii volatuum deletiones et cunctationes nuntiantur.Ingentes nivium casus Italiam totam obumbraverunt, vel regiones maritimas et mediterraneas; societas cui commissa est viarum autoraedariarum cura accusatur, quod autoductores in via "Solis" appellata nullo auxilio praebito noctu manserint. Acerrimum gelu Poloniam restringit usque ad XXXIII gradus inferiores Celsianos; nives saltem triginta centimetra altae totam civitatem operiunt, quapropter triginta homines rigore perierunt.(*) ManchesterScripsit Herimannus Novocomensis - 18/12/2010 21h18 Lutetia iterum in terrorem incidit: sero vespere die 13 mensis Novembris petitiones territorum variis locis effectae sunt: in atrio Bataclan, ubi concentus audiebatur, audientes plus quam centum perierunt, centum autem obsides manserunt usque ad adventum biocolytarum capite coriaceo. Etiam apud Stadium Francogalliae displosum est ubi certamen pedilusorum inter Galliam et Germaniam eveniebat. Alibi aliter arma ignivoma (Kalashnikov) crepitaverunt; tres voluntarii sui interemptores (kamikaze) zonis displosis alios occiderunt; quartus ictus est eodem exitu; VII tromocratae perierunt, octavus effugit. Territores promiscue interfecerunt simulque clamantes suum Deum celebraverunt. Tres in Belgio comprehensi sunt quorum unus frater fugitivi est, tertius autem frater impetitor Lutetiae periit. In summa CXXIX inermes ceciderunt; CCCLII sauciati sunt ex quibus prope centum graviter se habent. Auctor petitionis fertur Jihadista civis Belga esse qui in Syriam confugerit.Insidiae tromocraticae ubicumque timentur; etiam in Europa a viris Chalifi iam pugnatur, nulla natio secura est. Praesides Baracus Obama et Vladimirus Putin de re Syriaca solvenda nuper apud conventum nationum quaestuosa industria potentissimarum (G20) collocuti sunt. Praeses Franciscus Hollande coram senatu et populi legatis declaravit Francogalliam bellum gerere: opus esse Chartam Constitutionis mutare ut contra regnum Chalifi pugnaretur. Incursiones aeronauticae in Syriam crebriores factae sunt: pyroboli in urbem Raqqa, Jihadistarum caput, coniecti sunt ut vehicula delerentur ad petroleum transferendum.Scripsit Lydia Ariminensis - 17/11/2015 21h01 in http://ephemeris.alcuinus.net/nuntius.php?id=1029 APOSTOLI AD ROMANOS EPISTULA SANCTI PAULITEXTO 1 Capitulo 1 1 Paulus servus Christi Iesu, vocatus apostolus, segregatus in evangelium Dei, 2 quod ante promiserat per prophetas suos in Scripturis sanctis 3 de Filio suo, qui factus est ex semine David secundum carnem, 4 qui constitutus est Filius Dei in virtute secundum Spiritum sanctificationis ex resurrectione mortuorum, Iesu Christo Domino nostro, 5 per quem accepimus gratiam et apostolatum ad oboeditionem fidei in omnibus gentibus pro nomine eius, 6 in quibus estis et vos vocati Iesu Christi, 7 omnibus, qui sunt Romae dilectis Dei, vocatis sanctis: gratia vobis et pax a Deo Patre nostro et Domino Iesu Christo.8 Primum quidem gratias ago Deo meo per Iesum Christum pro omnibus vobis, quia fides vestra annuntiatur in universo mundo; 9 testis enim mihi est Deus, cui servio in spiritu meo in evangelio Filii eius, quomodo sine intermissione memoriam vestri faciam 10 semper in orationibus meis obsecrans, si quo modo tandem aliquando prosperum iter habeam in voluntate Dei veniendi ad vos. TEXTO 2 Capitulo 3 1 Quid ergo amplius est Iudaeo,